पारी के हार के खतरा बा भारत का सोझा
December 19, 2010
सेंचुरियन का मैदान पर दक्षिण अफ्रीका के सामना करत भारत आजु तीसरा दिने हार का कगार पर खाड़ बा आ कवनो चमत्कारे ओकरा के हार से बचा सकेला. पहिला दिने १३६ रन पर ९ विकेट गँवा चुकल भारत दुसरका दिने बिना कवनो रन जोड़ले आउट हो गइल. ओकरा बाद दक्षिण अफ्रीका खेले उतरल त भारत के गेंदबाजन के अस धुनाई भइल कि ऊ चारे विकेट का नुकसान पर ६२० रन बना के पारी खतम करे के एलान कर दिहलसि. ओकरा बाद खेले उतरल भारत काल्हु दू विकेट का नुकसान पर १९० रन बनवले बा. भारत पहिलके पारी के रन का आधार पर अबहीं २९४ रन पाछा बा.
bho_Deva hun_Latn bho_Deva